Victoria Dalsberget

Victoria Dalsberget (født 28. februar 1996) er en norsk spesialpedagog, forfatter og foredragsholder oppvokst på Roverud i Kongsvinger kommune . I 2015 begynte hun sitt forfatterskap på den anonyme instagramkontoen @enkel_poesi, som har over 65 000 følgere  I 2021 debuterte hun med lyrikkboken «du er nok», som ble Norges nest mestselgende diktsamling samme år . Lydbokversjonen er lest inn av  Ulrikke Falch . I februar 2022 kom oppfølgeren, «du og jeg». I likhet med debutboken kom også denne på bestselgerlistene . Begge bøkene er utgitt på forlaget Vigmostad & Bjørke  og er illustrert av Alida Husby . Dalsbergets lyrikk omhandler ofte psykisk helse, og berører hovedtemaer som kroppsfokus, selvbilde og å leve som kvinne i samfunnet .     

Dalsberget har erfaring som demokratiunderviser på læringssenteret på Utøya, er utdannet innenfor sosiologi, psykisk helse hos barn og har en bachelorgrad i kjemididaktikk. Hun har en mastergrad i pedagogisk-psykologisk rådgivning fra Høgskolen i Innlandet. Hun er også fagansvarlig og skriver artikler for barn i Lille norske leksikon.

Bibliografi 
 2021: du er nok
 2022: du og jeg

Referanser

Eksterne lenker
 

Norske forfattere
Norske pedagoger